**Izziņa par atzinumos sniegtajiem iebildumiem par Ministru kabineta noteikumu projektu “Grozījumi Ministru kabineta 2014. gada 7. janvāra noteikumos Nr. 16 “Trokšņa novērtēšanas un pārvaldība kārtība”” (VSS-1260)**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
| 1 |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | **2019. gada 11. marta** starpministriju (starpinstitūciju) sanāksme**2019. gada 2. aprīļa** elektroniskā saskaņošana**2019. gada 18. aprīļa** starpministriju (starpinstitūciju) sanāksme**2019. gada 10. maija** elektroniskā saskaņošana |
|  |  |
| Saskaņošanas dalībnieki | Ekonomikas ministrija, Tieslietu ministrija, Finanšu ministrija, Satiksmes ministrija, Veselības ministrija, Latvijas Brīvo arodbiedrību savienība, Latvijas Pašvaldību savienība |
|  |  |
| Saskaņošanas dalībnieki izskatīja šādu ministriju (citu institūciju) iebildumus | Ekonomikas ministrija, Satiksmes ministrija, Veselības ministrija |
|  |  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| **Nr. p.k.** | **Saskaņošanai nosūtītā projekta redakcija (konkrēta punkta redakcija)** | **Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu)** | **Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu** | **Projekta attiecīgā punkta (panta) galīgā redakcija** |
| 1 | 2 | 3 | 4 | 5 |
| 1. | Projekta sākotnējās ietekmes novērtējuma ziņojuma V sadaļas 1. tabulu

|  |
| --- |
| B |
| Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta |
| Noteikumu projekta 2. un 7. punkts |

 | **Tieslietu ministrija**Tieslietu ministrija ir izskatījusi Vides aizsardzības un reģionālās attīstības ministrijas atkārtoti precizēto noteikumu projekta "Grozījumi Ministru kabineta 2014. gada 7. janvāra noteikumos Nr. 16 "Trokšņa novērtēšanas un pārvaldības kārtība"" (VSS-1260) (turpmāk – projekts) un atbalsta tā tālāku virzību, izsakot šādu iebildumu:Lūdzam precizēt projekta sākotnējās ietekmes novērtējuma ziņojuma V sadaļas 1. tabulu, norādot, ka Direktīvas 2015/996 pielikums pārņemts ar noteikumu projekta 11. punktu, nevis 2. un 7. punktu. | **Ņemts vērā** | Projekta sākotnējās ietekmes novērtējuma ziņojuma V sadaļas 1. tabula

|  |
| --- |
| B |
| Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta |
| Noteikumu projekta 10. punkts |

 |
| 2.  | 4. Izteikt noteikumu 1. pielikuma 7. punktu šādā redakcijā:“7. Vides trokšņa emisijas datu (ievades datu) mērījumiem izmanto piemērojamos standartos noteikto metožu principus. Vides aizsardzības un reģionālās attīstības ministrija iesaka nacionālajai standartizācijas institūcijai to standartu sarakstu, kurus var piemērot attiecībā uz vides trokšņa mērīšanu (turpmāk – piemērojamiem standarti). Nacionālā standartizācijas institūcija publicē savā tīmekļvietnē sarakstu ar piemērojamiem standartiem, kas adaptēti nacionālo standartu statusā.”  | **Ekonomikas ministrija**1. Atbilstoši Projekta 4.punktā noteiktajam, vides trokšņa emisijas datu (ievades datu) mērījumiem jāizmanto piemērojamos standartos noteikto metožu principus. No iepriekš minētā izriet, ka piemērojamo standartu izmantošana ir noteikta, kā obligāta. Norādām, ka šāda prasība ir pretrunā Ministru kabineta 2016. gada 21. septembra rīkojumam Nr.534 “Par konceptuālo ziņojumu “Par Latvijas nacionālās standartizācijas sistēmas pilnveidošanu”” (turpmāk – Konceptuālais ziņojums), kas nosaka, ka piemērojamo standartu pielietošana ir brīvprātīga. Vienlaikus vēršam uzmanību, ka Konceptuālais ziņojums, kas izstrādāts, lai veidotu vienotu izpratni par standartu izmantošanas veidiem paredz, ka netiešo atsauču uz standartiem (piemērojamo standartu) piemērošanas gadījumā normatīvajā aktā ir iekļaujami šādi būtiski elementi – būtisko prasību uzskaitījums un atbilstības prezumpcijas klauzula. Ņemot vērā, ka Projekta 4.punktā ir izmantotas netiešās atsauces, lūdzam Projekta normas, kas paredz piemērojamo standartu izmantošanu, izteikt atbilstoši Konceptuālajā ziņojumā noteiktajam. | **Ņemts vērā**Mainīta punktu numerācija | Sk. precizēto noteikumu projekta anotācijas I sadaļas 2. punktu.Noteikumu projekta 2. punkts:2. Izteikt 7. punktu šādā redakcijā:“7. Vides trokšņa rādītāju piemērošanas kārtība un novērtēšanas metodes norādītas šo noteikumu 1. pielikumā. Vides trokšņa robežlielumi un to novērtēšanas nosacījumi norādīti šo noteikumu 2. pielikumā. Vides trokšņa emisijas (ievades datu) mērījumiem izmanto metodes, kas nodrošina, ka iegūtie dati ir ticami, reprezentatīvi un salīdzināmi. Ja izmantotās metodes atbilst piemērojamo standartu prasībām, tās uzskatāmās par atbilstošām šajos noteikumos minēto prasību izpildei”.Noteikumu projekta 3. punkts:  Papildināt noteikumus ar 71. punktu šādā redakcijā:“Vides aizsardzības un reģionālās attīstības ministrija sadarbībā ar attiecīgo standartu tehnisko komiteju iesaka nacionālajai standartizācijas institūcijai saistībā ar šiem noteikumiem izstrādājamo, adaptējamo un piemērojamo standartu sarakstu, un nacionālā standartizācijas institūcija publicē savā tīmekļvietnē to Latvijas nacionālo standartu sarakstu, kurus piemēro šo noteikumu prasību izpildei (turpmāk - piemērojamie standarti).” |
| 3. | 4. Izteikt noteikumu 1. pielikuma 7. punktu šādā redakcijā:“7. Vides trokšņa emisijas datu (ievades datu) mērījumiem izmanto piemērojamos standartos noteikto metožu principus. Vides aizsardzības un reģionālās attīstības ministrija iesaka nacionālajai standartizācijas institūcijai to standartu sarakstu, kurus var piemērot attiecībā uz vides trokšņa mērīšanu (turpmāk – piemērojamiem standarti). Nacionālā standartizācijas institūcija publicē savā tīmekļvietnē sarakstu ar piemērojamiem standartiem, kas adaptēti nacionālo standartu statusā.” | **Satiksmes ministrija**Noteikumu projekta 4. punkta redakcija paredz, ka noteikumi reglamentēs tikai vides trokšņa emisijas datiem piemērojamos standartus, kas neatbilst pārņemamajā direktīvā noteiktajam. Eiropas Parlamenta un Padomes 2002. gada 25. jūnija Direktīvas 2002/49/EK par vides trokšņa novērtēšanu un pārvaldību ietver visus vides trokšņa mērījumus. Lūdzam minēto noteikumu projekta punktu izteikt šādā redakcijā: “4.Vides aizsardzības un reģionālās attīstības ministrija iesaka nacionālajai standartizācijas institūcijai to standartu sarakstu, kurus var piemērot attiecībā uz vides trokšņa mērīšanu (turpmāk – piemērojamie standarti). Nacionālā standartizācijas institūcija publicē savā tīmekļvietnē sarakstu ar piemērojamiem standartiem, kas adaptēti nacionālo standartu statusā. Vides trokšņa emisijas datu (ievades datu) mērījumiem izmanto piemērojamos standartos noteikto metožu principus.” | **Ņemts vērā** | Sk. izziņas II daļas 1. punktu. |
| 4. | 3. Papildināt noteikumus ar 71. punktu šādā redakcijā:“Vides aizsardzības un reģionālās attīstības ministrija sadarbībā ar attiecīgo standartu tehnisko komiteju iesaka nacionālajai standartizācijas institūcijai saistībā ar šiem noteikumiem izstrādājamo, adaptējamo un piemērojamo standartu sarakstu, un nacionālā standartizācijas institūcija publicē savā tīmekļvietnē to Latvijas nacionālo standartu sarakstu, kurus piemēro šo noteikumu prasību izpildei (turpmāk - piemērojamie standarti).” | **Satiksmes ministrija***Iebildums saņemts 08.03.2019. par elektroniskai saskaņošanai nosūtīto (2.–8.04.2019.) precizēto noteikumu projektu.*Ar noteikumu projektu pārņemamās Komisijas 2015. gada 19. maija Direktīvas (ES) 2015/996, ar ko nosaka kopīgas trokšņa novērtēšanas metodes saskaņā ar Eiropas Parlamenta un Padomes Direktīvu 2002/49/EK (turpmāk – direktīva 2015/996) 1. pielikuma 4. punkts paredz, ka gadījumos, kad tiek veikti kādi mērījumi, tie jāizdara saskaņā ar ilgtermiņa vidējo mērījumu izdarīšanas principiem, kas noteikti ISO 1996-1:2003 un ISO 1996-2:2007 vai – attiecībā uz gaisa kuģu troksni – ISO 20906:2009.Atbilstoši pašlaik spēkā esošajiem normatīvajiem aktiem vides trokšņa mērīšanā, arī gaisa kuģu trokšņa mērīšanā ir noteikts obligāti piemērojams standarts - LVS ISO 1996-2:2008.Valsts akciju sabiedrības "Starptautiskā lidosta "Rīga” struktūrā esošā Kvalitātes departamenta Vides trokšņa laboratorija (turpmāk - Laboratorija) veic gaisa kuģu trokšņa lidlauku tuvumā mērīšanu. Laboratorija ir akreditēta reglamentētajā sfērā standarta LVS ISO 1996-2:2008 piemērošanai. Lai pēc direktīvas 2015/996 pārņemšanas varētu akreditēt laboratoriju mērījumu veikšanai, piemērojot jauno standartu, ir jāizpilda noteiktas darbības, kuru veikšanai ir nepieciešams laiks. Satiksmes ministrijas ieskatā, nosakot jaunus obligāti piemērojamos standartus, ir nepieciešams noteikt adekvātus pārejas periodus to ieviešanai. Noteikumu projektā ir paredzēts, ka Vides aizsardzības un reģionālās attīstības ministrija, ieviešot direktīvu 2015/996, iesniegs sabiedrībai ar ierobežotu atbildību “Latvijas standarts” piemērojamo standartu sarakstu. Ņemot vērā minēto, lūdzam precizēt noteikumu projekta 3.punktā ietverto 7 1. punktu, papildinot aiz vārdiem “piemērojamo standartu sarakstu” ar vārdiem “nosakot  piemērotus pārejas periodus”. | **Panākta vienošanās saskaņošanas procesā** | 3. Papildināt noteikumus ar 71. punktu šādā redakcijā:“Vides aizsardzības un reģionālās attīstības ministrija sadarbībā ar attiecīgo standartu tehnisko komiteju iesaka nacionālajai standartizācijas institūcijai saistībā ar šiem noteikumiem izstrādājamo, adaptējamo un piemērojamo standartu sarakstu, un nacionālā standartizācijas institūcija publicē savā tīmekļvietnē to Latvijas nacionālo standartu sarakstu, kurus piemēro šo noteikumu prasību izpildei (turpmāk - piemērojamie standarti).” |
| 5. |  | **Satiksmes ministrija**Noteikumu projekts paredz Ministru kabineta 2014. gada 7. janvāra noteikumus Nr.16 papildināt ar 5. pielikumu, kas nosaka trokšņa indikatoru novērtēšanas metodes, savukārt, noteikumu 1. pielikuma 6. punkts nosaka to pašu (trokšņa rādītāji un trokšņa indikatori ir sinonīmi). Lūdzu papildināt noteikumu projektu ar jaunu punktu šādā redakcijā:“Lai novērtētu vides trokšņa rādītājus, izmanto 5. pielikumā noteiktās aprēķinu metodes”. | **Ņemts vērā** | Noteikumu projekta 4. punkts: Papildināt noteikumus ar 72. punktu šādā redakcijā:“72. Trokšņa stratēģisko karšu izstrādē autoceļam, dzelzceļa līnijai, lidostai vai aglomerācijai vides trokšņa rādītāju novērtēšanai izmanto šo noteikumu 5. pielikumā noteiktās aprēķinu metodes”. |
| 6. |  | **Satiksmes ministrija**Līdz ar noteikumu projektā paredzēto noteikumu 2. pielikuma 7. punkta grozījumiem minētā punkta un noteikumu 8. punkta regulējums lielā mērā pārklāsies. Attiecīgi noteikumu projekts jāpapildina ar jaunu punktu, kas paredz svītrot noteikumu 1.pielikuma 8.punktu šādā redakcijā:“Svītrot noteikumu 1. pielikuma 8. punktu.” | **Panākta vienošanās starpministriju (starpinstitūciju) sanāksmē** | Sk. precizēto noteikumu projekta anotācijas I sadaļas 4. punktu – papildināts Ministru kabineta protokollēmuma projekts.2019. gada 11. marta starpministriju (starpinstitūciju) sanāksmē VARAM informēja par informatīvā ziņojuma "Par vides trokšņa regulējumu” izstrādi un indikatīvi plānotajiem termiņiem informācijas apkopošanai un apspriešanai. Informatīvā ziņojuma mērķis ir nodrošināt kopīgu izpratni par vides trokšņa regulējuma ietvaru un izstrādāt rīcības problēmjautājumu risināšanai.**Ievērojot iepriekšminēto, sanāksmes dalībnieki vienojās jautājumus par vispārējo vides trokšņa pārvaldību šajā noteikumu projektā nevirzīt.** |
| 7. |  | **Satiksmes ministrija**Atbilstoši noteikumu projektam vides trokšņa mērīšanas metodēm Vides aizsardzības un reģionālās attīstības ministrija noteiks piemērojamos standartus, bet telpu troksnim ir palicis fiksēts standarts. Attiecīgi lūdzam noteikumu projektu papildināt ar diviem jauniem punktiem šādā redakcijā:Izteikt noteikumu 3. pielikuma 6. punktu šādā redakcijā:“6.Vides aizsardzības un reģionālās attīstības ministrija iesaka nacionālajai standartizācijas institūcijai to standartu sarakstu, kurus var piemērot attiecībā uz vides trokšņa mērīšanu telpās (turpmāk – piemērojamiem standarti telpās). Trokšņa rādītāja vērtību telpās novērtē, pamatojoties uz trokšņa mērījumiem, kas veicami atbilstoši piemērojamajiem standartiem telpās.”Izteikt noteikumu 3. pielikuma 7. punktu šādā redakcijā:“7.Vides aizsardzības un reģionālās attīstības ministrija iesaka nacionālajai standartizācijas institūcijai to standartu sarakstu, kurus var piemērot attiecībā uz vides trokšņa novērtēšanu telpās (turpmāk – piemērojamiem aprēķinu standarti telpās). Prognozējamās trokšņa rādītāju vērtības telpās novērtē, izmantojot aprēķinus atbilstoši piemērojamajiem aprēķinu standartiem telpās minētajām prasībām.”  | **Panākta vienošanās starpministriju (starpinstitūciju) sanāksmē** | Sk. izziņas II daļas 4. punktu. |
| 8. |  | **Satiksmes ministrija***Iebildums saņemts 08.03.2019. par elektroniskai saskaņošanai nosūtīto (2.–8.04.2019.) precizēto noteikumu projektu.*Lūdzam izteikt noteikumu projekta 3. pielikuma 6. punktu šādā redakcijā:“6. Vides aizsardzības un reģionālās attīstības ministrija iesaka nacionālajai standartizācijas institūcijai to standartu sarakstu, kurus var piemērot attiecībā uz trokšņa mērīšanu telpās (turpmāk – piemērojamie standarti troksnim telpās). Trokšņa rādītāja vērtību telpās novērtē, pamatojoties uz trokšņa mērījumiem, kas veicami atbilstoši piemērojamajiem standartiem troksnim telpās.” | **Panākta vienošanās starpministriju (starpinstitūciju) sanāksmē**Noteikumu projekts (VSS-1260) paredz papildināt Ministru kabineta 2014. gada 7. janvāra noteikumus Nr.  16 “Trokšņa novērtēšanas un pārvaldības kārtība” (turpmāk – MK noteikumi Nr. 16) ar 5. pielikumu “Vides trokšņa rādītāju novērtēšanai noteiktās aprēķinu metodes”, bet noteikumu projekts neparedz veikt grozījumus MK noteikumu Nr. 16 3. pielikumā.VARAM uzsver, ka noteikumu projekta izstrādes mērķis ir pārņemt nacionālajā regulējumā direktīvas (ES) 2015/996 prasības par kopīgām trokšņa novērtēšanas (aprēķina) metodēm trokšņa stratēģisko karšu izstrādē un kas aizstāj līdz šim ieteicamās trokšņa novērtēšanas (aprēķinu) pagaidu metodes trokšņa stratēģisko karšu izstrādē (neskar regulējumu par trokšņa novērtēšanu telpās). Pamatojoties uz lietderības apsvērumiem (šobrīd izstrādes procesā esošais noteikumu projekts VSS-257 precizē būvju klasifikāciju un piemērojamos standartus trokšņu novērtēšanai), kā arī lai nodrošinātu normatīvā akta loģisko struktūru regulējums par trokšņa novērtēšanu telpās (kā viens no vispārējās vides trokšņa pārvaldības jautājumiem) tiks izvērtēts informatīvā ziņojuma “Par vides trokšņa regulējumu” izstrādē. | Sk. izziņas II daļas 4. punktu. |
| 9. |  | **Satiksmes ministrija***Iebildums saņemts 08.03.2019. par elektroniskai saskaņošanai nosūtīto (2.–8.04.2019.) precizēto noteikumu projektu.*2. Lūdzam izteikt noteikumu projekta 3. pielikuma 7. punktu šādā redakcijā:“7. Vides aizsardzības un reģionālās attīstības ministrija iesaka nacionālajai standartizācijas institūcijai to standartu sarakstu, kurus var piemērot attiecībā uz trokšņa novērtēšanu telpās (turpmāk – piemērojamiem aprēķinu standarti troksnim telpās). Prognozējamās trokšņa rādītāju vērtības telpās novērtē, izmantojot aprēķinus atbilstoši piemērojamajiem aprēķinu standartiem troksnim telpās minētajām prasībām.”. | Sk. izziņas II daļas 4. punktu. |
| 10. |  | **Satiksmes ministrija**Lūdzam papildināt noteikumu projektu ar sekojošiem punktiem:„Papildināt noteikumu 4.punktu ar 4.14. apakšpunktu sekojošā redakcijā:4.14. trokšņa mērķlielums – trokšņa rādītāja vērtība, kuras nodrošināšanai attiecīgā institūcija izskata iespēju veikt vai pakāpeniski veic pasākumus, lai samazinātu trokšņa rādītāja vērtību”Lūdzam noteikumu 4.2.apakšpunktu izteikt šādā redakcijā:„4.2. transporta infrastruktūras objekti - reģionālas, valsts vai starptautiskas nozīmes autoceļi, uz kuriem satiksmes intensitāte ir vairāk nekā trīs miljoni transportlīdzekļu gadā, dzelzceļa līnijas, uz kurām satiksmes intensitāte ir vairāk nekā 30 000 vilcienu sastāvu gadā, pasažieru lidostas, kurās notiek gaisakuģu pārvietošanās (pacelšanās vai nosēšanās) vairāk nekā 50 000 reižu gadā, izņemot pārvietošanos, ko tikai mācību nolūkā veic vieglās lidmašīnas”. | **Panākta vienošanās starpministriju (starpinstitūciju) sanāksmē** | Sk. izziņas II daļas 4. punktu. |
| 11. |  | **Satiksmes ministrija**Svītrot noteikumu 4.4. un 4.6.apakšpunktu | **Panākta vienošanās starpministriju (starpinstitūciju) sanāksmē** | Sk. izziņas II daļas 4. punktu. |
| 12. |  | **Satiksmes ministrija**Izteikt noteikumu 14.2. punktu šādā redakcijā:„14.2. trokšņa rādītāja vērtība saskaņā ar trokšņa stratēģisko karti, kas izstrādāta atbilstoši šo noteikumu prasībām, vai vides trokšņa novērtēšanu pārsniedz šo noteikumu 2. pielikumā minēto trokšņa robežlielumu: 14.2.1. ir pieļaujama ēku būvniecība, kas atbilst vietējās pašvaldības teritorijas plānojumam, ja būvniecības ierosinātājs projektē un īsteno prettrokšņa pasākumus atbilstoši Latvijas būvnormatīva LBN 016-15 "Būvakustika" prasībām un nodrošina šo noteikumu 4. pielikumā noteikto trokšņa robežlielumu telpās ievērošanu.14.2.2. Ja pašvaldība ir atļāvusi veikt būvniecību atbilstoši šo noteikumu 14.2.1.punktam, tad nav piemērojami vides trokšņa robežlielumi.” | **Panākta vienošanās starpministriju (starpinstitūciju) sanāksmē** | Sk. izziņas II daļas 4. punktu. |
| 13. |  | **Satiksmes ministrija**Lūdzam papildināt noteikumu 14.punktu ar 14.3. apakšpunktu šādā redakcijā:„14.3. atrodas ēkas, kurām, vienojoties trokšņa avota pārvaldītājam un īpašniekam, ir veikti trokšņa mazinoši pasākumi, un tiek ievēroti trokšņa robežlielumi telpās, ja trokšņa avota operatora vainas dēļ vai transporta infrastruktūras objekta radītā trokšņa līmenis nav pieaudzis vairāk par 3 dBA, nav piemērojami vides trokšņa robežlielumi.” | **Panākta vienošanās starpministriju (starpinstitūciju) sanāksmē** | Sk. izziņas II daļas 4. punktu. |
| 14. |  | **Satiksmes ministrija**Lūdzam noteikumu 16.punktu izteikt šādā redakcijā:“16. Transporta infrastruktūras objekta pārvaldītājs, izstrādājot trokšņa stratēģisko karti transporta infrastruktūras objektam, kurš atrodas ārpus aglomerācijas teritorijas, sadarbojas ar pašvaldību, kuras teritorija iekļauta trokšņa stratēģiskajā kartē (turpmāk – trokšņa ietekmētā pašvaldība)”. | **Panākta vienošanās starpministriju (starpinstitūciju) sanāksmē**  | Sk. izziņas II daļas 4. punktu. |
| 15. |  | **Satiksmes ministrija**Noteikumu 31.2. apakšpunkta pirmo teikumu aiz vārda „pašvaldībai” papildināt ar vārdiem „un Satiksmes ministrijai”. | **Panākta vienošanās starpministriju (starpinstitūciju) sanāksmē**  | Sk. izziņas II daļas 4. punktu. |
| 16. |  | **Satiksmes ministrija**Noteikumu 41. punktu aiz vārdiem „Vides un reģionālās attīstības ministrija” papildināt ar vārdiem „un Satiksmes ministrija”. | **Panākta vienošanās starpministriju (starpinstitūciju) sanāksmē**  | Sk. izziņas II daļas 4. punktu. |
| 17. |  | **Satiksmes ministrija**Noteikumu 45.2. apakšpunkta pirmo teikumu aiz vārda „pašvaldībai” papildināt ar vārdiem „un Satiksmes ministrijai”. | **Panākta vienošanās starpministriju (starpinstitūciju) sanāksmē**  | Sk. izziņas II daļas 4. punktu. |
| 18. |  | **Satiksmes ministrija**Noteikumu 50. punktā vārdus „Satiksmes ministrija” aizstāt ar vārdiem „rīcības plāna izstrādātājs”. | **Panākta vienošanās starpministriju (starpinstitūciju) sanāksmē**  | Sk. izziņas II daļas 4. punktu. |
| 19. |  | **Satiksmes ministrija**Aizstāt noteikumu 8., 16., 26., 27., 28., 33., 35., 36., 41., 42., 43., 53., 54., 65., 66. punktā un 37.9., 51.2. apakšpunktā vārdus „Satiksmes ministrija” attiecīgā locījumā ar vārdiem „transporta infrastruktūras objekta pārvaldītājs” attiecīgā locījumā. | **Panākta vienošanās starpministriju (starpinstitūciju) sanāksmē**  | Sk. izziņas II daļas 4. punktu. |
| 20. |  | **Satiksmes ministrija**Aizstāt visā noteikumu tekstā vārdus „autoceļš, dzelzceļa līnija un lidosta” attiecīgā locījumā ar vārdiem „transporta infrastruktūras objekts” attiecīgā locījumā.” | **Panākta vienošanās starpministriju (starpinstitūciju) sanāksmē**  | Sk. izziņas II daļas 4. punktu. |
| 21. |  | **Satiksmes ministrija**Lūdzam papildināt Ministru kabineta noteikumu projekta „Grozījumi Ministru kabineta 2014. gada 7. janvāra noteikumos Nr. 16 „Trokšņa novērtēšanas un pārvaldības kārtība”” sākotnējās ietekmes novērtējuma ziņojuma (anotācijas) 1. sadaļas 2. punktu ar informāciju šādā redakcijā:„Projekts precizē trokšņa novērtēšanas un pārvaldības kārtību atbilstoši likumā „Par piesārņojumu” noteiktajam (papildinājumu 2., 3., 6., 7., 8., 9., 10., 11. un 12. punkts), kā arī trokšņu ierobežošanas normatīvo regulējumu attiecībā uz transporta nozares infrastruktūras objektiem, to tuvinot realitātei un noteikto prasību realizācijas samērojamību ar ieguvumu.Projekta papildinājumu 1., 4., 5. punkta prasību ieviešana nodrošinās, ka trokšņa pārvaldība ir izmaksu efektīva, piemēram, ja operators vēlas uzsākt vai mainīt saimniecisko darbību kādā konkrētā vietā, kas skar nelielu iedzīvotāju skaitu, tad operators var vienoties ar trokšņa skartajiem iedzīvotājiem par kompensējošiem pasākumiem, kas ietver iekštelpu trokšņa līmeņa vismaz nepaaugstināšanos.Pašlaik teritorijās, kur atļautais teritorijas izmantošanas veids ir savrupmāju apbūve, netiek uzsākta būvniecība, jo konstatēti trokšņa robežlielumu pārsniegumi. Tehniski ir iespējas nodrošināt trokšņa līmeni iekštelpās atbilstoši noteiktajiem robežlielumiem, bet, piemēram, gaisa kuģu radītā trokšņa gadījumā nav pieejami tehniski paņēmieni vides trokšņa samazināšanai ārpus ēkām. Pašlaik nav arī tiesiskā regulējuma būvniecības ierobežošanai šādās teritorijās. Piemēram, Mārupes novada teritorijas plānojumā ir noteikti nosacījumi, kurus izpildot var uzsākt būvniecību. Teritorijas izmantošanas un apbūves noteikumu 294. punkts nosaka: „Savrupmāju apbūves teritorijās, kas atrodas VAS „Starptautiskā lidosta „Rīga”” (turpmāk – Lidosta), valsts autoceļa A5 un dzelzceļa līnijas „Rīga – Jelgava” radītā paaugstinātā trokšņa līmeņa teritorijās, veicot apbūvi, ēku fasāžu apdarē ir jāpielieto skaņu izolējoši un skaņu slāpējoši apdares materiāli, ēku pārbūves gadījumos un gadījumos, kad nav iespējams pielietot skaņu izolējošus materiālus fasāžu apdarē, jāveido papildu individuālā trokšņa aizsardzība katrā dzīvoklī vai telpā atkarībā no tās paredzētās izmantošanas. Ēku skaņas izolācijai jānodrošina normatīvajos aktos noteiktie robežlielumi iekštelpās, ņemot vērā trokšņa stratēģiskajās kartēs noteiktos vides trokšņa rādītāju”. Tas tomēr neatrisina vides trokšņa pārsnieguma problēmu ārpus ēkām un būtu piemērots atsevišķām ēkām Lidostas tuvumā gadījumā, ja Lidosta pārvietos gaisa kuģu dzinēju pārbaudes vietu, atsevišķām mājām tuvu pie jaunbūvējamiem ceļiem vai dzelzceļa līnijām, kur trokšņa sienas būvēšana nav izmaksu efektīva. Efektīvākais veids trokšņa robežlielumu nepārsniegšanu nodrošināšanai ir apbūves nepieļaušana trokšņa robežlielumu pārsniegumu zonās (to pašu nosaka arī Ministru kabineta 2013. gada 30.aprīļa noteikumi Nr. 240 „Vispārīgie teritorijas plānošanas, izmantošanas un apbūves noteikumi”, kuru 147. punktā ir teikts, ka plānojot jaunas dzīvojamās un publiskās apbūves teritorijas, tās paredz vietās, kur autoceļu.. ietekme nepārsniedz.... robežlielumus). Tomēr jāatzīmē, ka pašvaldības daudzviet neievēro Ministru kabineta 2013. gada 30. aprīļa noteikumu Nr. 240 „Vispārīgie teritorijas plānošanas, izmantošanas un apbūves noteikumi” 147. punkta prasības, atļaujot veikt teritorijas plānojumu maiņu, piemēram, pašreizējo lauksaimniecības zemju vietā paredzot dzīvojamās apbūves teritorijas. Līdzīgi daudzviet no 2004. gada, kad jau bija stājušies spēkā Ministru kabineta 2004. gada 13. jūlija noteikumi Nr. 597 „Trokšņa novērtēšanas un pārvaldības kārtība”, pašvaldības daudzviet ir mainījušas izmantošanas funkciju autoceļu, dzelzceļa un lidostas tuvumā esošām teritorijām, pieļaujot dzīvojamo apbūvi trokšņa robežlielumu pārsniegumu zonās.Augstākminētais norāda gan uz ilgstošu pašvaldību interešu konfliktu – no vienas puses ieinteresētībā piesaistīt lielāku iedzīvotāju un nodokļa maksātāju skaitu attiecīgo pašvaldību teritorijā, no otras puses pienākumā ievērot attiecīgo tiesību aktu prasības trokšņu jautājumos, gan uz Vides aizsardzības un reģionālās attīstības ministrijas problēmām teritorijas plānošanas un ar trokšņiem saistīto jautājumu vienlaicīgā pārvaldīšanā. Ministru kabineta noteikumi pašlaik nosaka trokšņa robežlieluma definīciju: „4.12. trokšņa robežlielums – pieļaujamā trokšņa rādītāja vērtība, kuru pārsniedzot attiecīgā institūcija izskata iespēju veikt vai veic pasākumus, kas samazina trokšņa rādītāja vērtību.”. Sagatavojot Trokšņa samazināšanas rīcības plānus, tiek vērtēts, vai ir iespējams samazināt trokšņa rādītāju un, kur tas ir iespējams un pasākumi ir izmaksu efektīvi, tiek samazināta trokšņa rādītāja vērtība. Tāpat atsaucoties uz likuma „Par piesārņojumu” 12. panta trešā daļa, kurā norādīts, ka normatīvajos aktos noteiktos vides kvalitātes normatīvus var sasniegt pakāpeniski vairākos konkrētos starpposmos. Likuma „Par piesārņojumu” 13. panta ceturtā daļa nosaka: „*Operators, veicot piesārņojošu darbību, ierobežo emisiju, lai tā nepārsniegtu vides kvalitātes mērķlielumus, vai, ja tie ir pārsniegti, — pakāpeniski samazina emisiju līdz attiecīgajiem mērķlielumiem*”. Līdz ar to teritorijās, kurās ir izstrādāti rīcības plāni trokšņa samazināšanai, trokšņa robežlielumi pēc savas būtības ir tuvāki likumā „Par piesārņojumu” izmantotajai mērķlieluma jēgai. Vides trokšņa līmenim jābūt kā vadlīnijām, lai nodrošinātu iekštelpu trokšņa līmeni, jo tieši iekštelpās iedzīvotāji galvenokārt atpūšas, kur iespējami nelabvēlīgā ietekme uz veselību. 2003. gada Ministru kabineta noteikumi Nr. 66 „Darba aizsardzības prasības nodarbināto aizsardzībai pret darba vides trokšņa radīto risku” nosaka, darba devējam ir pienākums veikt darba vides troksni pārvaldošas darbības, ja ikdienas trokšņa ekspozīcijas līmenis pārsniedz 80 dBA, kas ir līdzvērtīgs ārtelpu vides trokšņa rādītāja Ldiena vērtībai 80 dBA. Līdz ar to Ministru kabinets jau ir pieļāvis darbiniekus pakļaut ievērojami lielākam trokšņa līmenim nekā 70 dBA. Līdz ar to trokšņa līmenis sasniedzot 65– 70 dBA, ievērojot, ka netiek pārsniegti iekštelpu trokšņa robežlielumi, nerada tiešu ietekmi uz veselību izņemot traucējumu, īgnumu (*annoyance*) iedzīvotājiem. Savukārt miega traucējumi, trokšņa izraisītās kardiovaskulārās slimības, sarunu traucējumi vairāk skar iekštelpas, kur būtu jānodrošina klusāki apstākļi, ko šis priekšlikums neskar.”Papildinājumi Ministru kabineta noteikumu projektā „Grozījumi Ministru kabineta 2014. gada 7. janvāra noteikumos Nr. 16 „Trokšņa novērtēšanas un pārvaldības kārtība” un sākotnējās ietekmes novērtējuma ziņojumā nepieciešami, lai aktualizētu noteikumus atbilstoši 2016. gada likumā „Grozījumi likumā „Par piesārņojumu”” noteiktajam, kā arī mazinātu transporta nozares administratīvo un finansiālo slogu, izpildot nepamatoti augstas trokšņa ierobežošanas normatīvā regulējuma prasības. Argumentācija papildinājumiem noteikumu projektā ir iekļauta arī sākotnējās ietekmes novērtējuma ziņojuma papildinājumā (atzinuma 2. punkts) | **Panākta vienošanās starpministriju (starpinstitūciju) sanāksmē**  | Sk. izziņas II daļas 4. punktu. |
| 22. |  | *Priekšlikums saņemts 11.03.2019. starpministriju (starpinstitūciju) sanāksmē***Satiksmes ministrija**Papildināt noteikumus par šo noteikumu 5. pielikumā noteikto aprēķinu metožu izmantošanu rīcības plānu izstrādē | **Ņemts vērā**Mainīta punktu numerācijaMinistru kabineta 2014. gada 7. janvāra noteikumu Nr. 16 “Trokšņa novērtēšanas un pārvaldības kārtība” V daļa “Rīcības plāna izstrāde” nosaka prasību rīcības plānu izstrādei izmantot trokšņa stratēģiskajās kartēs ietverto informāciju (37. un 38. punkts). | Noteikumu projekta 4. punkts: Papildināt noteikumus ar 72. punktu šādā redakcijā:“72. Trokšņa stratēģisko karšu izstrādē autoceļam, dzelzceļa līnijai, lidostai vai aglomerācijai vides trokšņa rādītāju novērtēšanai izmanto šo noteikumu 5. pielikumā noteiktās aprēķinu metodes”. |
| 23. | Ministru kabineta protokollēmuma projekta 3. punkts:Vides aizsardzības un reģionālās attīstības ministrijai sadarbībā ar Satiksmes ministriju, Ekonomikas ministriju, Veselības ministriju, Izglītības un zinātnes ministriju un Kultūras ministriju sagatavot informatīvo ziņojumu “Par vides trokšņa regulējumu” un līdz 2019. gada 30. septembrim iesniegt izskatīšanai Ministru kabinetā. | **Satiksmes ministrija***Iebildums saņemts 08.03.2019. par elektroniskai saskaņošanai nosūtīto (2.–8.04.2019.) precizēto noteikumu projektu.*Lūdzam izteikt Ministru kabineta protokollēmuma projekta 3.punktu šādā redakcijā:"3. Vides aizsardzības un reģionālās attīstības ministrijai, sadarbībā ar Trokšņu normatīvā regulējuma pilnveidošanas darba grupā iesaistītajām institūcijām, sagatavot informatīvo ziņojumu “Par vides trokšņa regulējumu”, kurā sniegt pārskatu par esošo situāciju, problēmjautājumiem vides trokšņa regulējuma jomā un piedāvāt konkrētas turpmākās rīcības problēmjautājumu risināšanai, tostarp, **pašlaik noteikto trokšņa pieļaujamo vērtību pazemināšana, trokšņu mērķlielumu jēdziena ieviešana, izmaiņas trokšņa pārvaldībā**, atbilstoši likumā “Par piesārņojumu” un līdz 2019. gada 30. septembrim iesniegt izskatīšanai Ministru kabinetā." | **Panākta vienošanās starpministriju (starpinstitūciju) sanāksmē**  | Sk. izziņas II daļas 4. punktu.Papildināts Ministru kabineta protokollēmuma projekts 3. punkts:Lai izvērtētu problēmjautājumus, kas saistīti ar vides trokšņa novērtēšanu un pārvaldību, kā arī lai izstrādātu priekšlikumus to risināšanai Vides aizsardzības un reģionālās attīstības ministrijai sadarbībā ar Satiksmes ministriju, Ekonomikas ministriju, Veselības ministriju, Izglītības un zinātnes ministriju un Kultūras ministriju sagatavot informatīvo ziņojumu “Par vides trokšņa regulējumu” un līdz 2019. gada 30. septembrim iesniegt izskatīšanai Ministru kabinetā.  |
| 24. | Noteikumu projekta Anotācijas I sadaļas 4. punkts “Cita informācija”:Sagatavots protokollēmuma projekts par informatīvā ziņojuma “Par vides trokšņa regulējuma izstrādi” ar mērķi nodrošināt kopīgu izpratni par vides trokšņa regulējuma ietvaru un izstrādāt turpmākās rīcības problēmjautājumu risināšanai. | **Satiksmes ministrija***Iebildums saņemts 08.03.2019. par elektroniskai saskaņošanai nosūtīto (2.–8.04.2019.) precizēto noteikumu projektu.*4.Lūdzam izteikt Anotācijas I sadaļas 4.punktu "Cita informācija" šādā redakcijā:"Vides trokšņa regulējuma un pārvaldības jomā jau ilgstoši ir konstatētas problēmas, kas prasa konkrētus risinājumus. Tās atkārtoti tika aktualizētas, izstrādājot Ministru kabineta noteikumu projektu. Lai neaizkavētu Eiropas Komisijas direktīvas ieviešanu un tajā pašā laikā būtu pārliecība, ka nozarēm būtiskie vides trokšņa pārvaldības jautājumiem tiks rasts tiesisks risinājums, Ministru kabineta noteikumu projekta izskatīšanas starpministriju sanāksmē tika panākta vienošanās, ka VARAM sadarbojoties nozaru ministrijām sagatavos informatīvo ziņojumu par esošo situāciju, problēmjautājumiem vides trokšņa regulējuma jomā un piedāvās, konkrētas turpmākās rīcības problēmjautājumu risināšanai, tostarp, pašlaik noteikto trokšņa pieļaujamo vērtību pazemināšanai, trokšņu mērķlielumu jēdziena ieviešanai, izmaiņu trokšņa pārvaldībā, kas izriet no 2016.gadā pieņemto grozījumu likumā “Par piesārņojumu”, ieviešana, un līdz 2019. gada 30. septembrim iesniegs izskatīšanai Ministru kabinetā. Tiks aktualizēta ar VARAM 14.04.2015. rīkojumu Nr.109 izveidotā darba grupa.  Attiecīgi ir sagatavots protokollēmuma projekts par informatīvā ziņojuma “Par vides trokšņa regulējuma izstrādi” ar mērķi nodrošināt kopīgu izpratni par vides trokšņa regulējuma ietvaru un izstrādāt nepieciešamos grozījumus normatīvajos aktos problēmjautājumu risināšanai. | **Ņemts vērā** | Noteikumu projekta Anotācijas I sadaļas 4. punkts “Cita informācija”:Sagatavots protokollēmuma projekts par informatīvā ziņojuma “Par vides trokšņa regulējuma izstrādi” ar mērķi nodrošināt kopīgu izpratni par vides trokšņa regulējuma ietvaru, aktualizēt vides trokšņa pārvaldības jautājumus (tai skaitā, izmantoto terminoloģiju, kārtību trokšņa stratēģisko karšu izstrādei, rīcības plānu izstrādei, trokšņa novērtēšanai telpās) un izstrādāt turpmākās rīcības problēmjautājumu risināšanai. |
| 25. |  | **Satiksmes ministrija***Iebildums saņemts 08.03.2019. par elektroniskai saskaņošanai nosūtīto (2.–8.04.2019.) precizēto noteikumu projektu.*Lūdzam papildināt anotāciju, norādot iemeslus, kāpēc autoceļu un dzelzceļa trokšņa novērtēšanas citos gadījumos, piemēram, ietekmes uz vidi novērtējumos, veicot nākotnes trokšņa novērtējumu utt., izmantojamās metodes atšķiras no Trokšņa stratēģisko karšu izstrādē izmantotajām metodēm. | **Panākta vienošanās starpministriju (starpinstitūciju) sanāksmē** No Direktīvas 2015/996 (1. panta 1. punkta a. apakšpunkts) un Direktīvas 2002/49/EK preambulas 1. un 6. punkta izriet, ka kopējās novērtēšanas metodes noteiktas, lai formulētu kopēju pieeju, kādā dalībvalstis nosaka vides trokšņa iedarbību (ekspozīciju), *veicot trokšņa kartēšanu*. Direktīvas 2002/49/EK preambulas 6. punkts nosaka, ka rīcības plānu pamatā jābūt stratēģiskajām trokšņa kartēm, kuras sagatavotas, izmantojot kopējas novērtēšanas metodes, kad šīs metodes ir pieņēmušas visas dalībvalstis. Līdz ar to – no Direktīvas 2015/996, kuras pārņemšanu nodrošina noteikumu projekts, izriet pienākums kopējās novērtēšanas metodes izmantot, veicot trokšņa kartēšanu, t.i. – sagatavojot stratēģiskās trokšņa kartes, kurām jābūt pamatā arī rīcības plānu izstrādē. Vides trokšņa regulējuma piemērošana citās jomās, tai skaitā, ietekmes uz vidi novērtējuma procesā, šobrīd nav tieši regulēta MK noteikumos Nr. 16. Lai izvairītos no normatīvā regulējuma sadrumstalotības ir nepieciešams izvērtēt normatīvo aktu kodifikācijas iespējas un nepieciešamie normatīvo aktu grozījumi, kas pārsniedz sagatavotā noteikumu projekta (VSS-1260) ietvaru. Jautājums par kopīgo novērtēšanas metožu piemērošana citiem mērķiem (ne tikai stratēģisko karšu izstrādē) plānots izskatīt informatīvā ziņojuma “Par vides trokšņa regulējumu” izstrādē. Papildu VARAM norāda, ka atšķirīgu aprēķinu metožu pielietošana neliek uzturēt operatoriem dažādus mēraparātus: kopīgas metodes ir aprēķinu veikšanai, nevis trokšņa mērīšanai. |  |
| 26. |  | **Satiksmes ministrija***Iebildums saņemts 08.03.2019. par elektroniskai saskaņošanai nosūtīto (2.–8.04.2019.) precizēto noteikumu projektu.*Lūdzam precizēt izziņas II daļas 4.punkta 5. aili “Projekta attiecīgā punkta (panta) galīgā redakcija”, papildinot to ar vārdiem "papildināts Ministru kabineta protokollēmuma projekts". | **Ņemts vērā** | Sk. izziņas II daļas 4. punktu. |
| 27. | 4.  Papildināt noteikumus ar 72. punktu šādā redakcijā:“72. Trokšņa stratēģisko karšu izstrādē autoceļam, dzelzceļa līnijai, lidostai vai aglomerācijai vides trokšņa rādītāju novērtēšanai izmanto šo noteikumu 5. pielikumā noteiktās aprēķinu metodes”. | **Satiksmes ministrija***Iebildums saņemts 08.03.2019. par elektroniskai saskaņošanai nosūtīto (2.–8.04.2019.) precizēto noteikumu projektu.*Izziņā ir norādīts, ka Satiksmes ministrijas iebildums “Papildināt noteikumus par šo noteikumu 5. pielikumā noteikto aprēķinu metožu izmantošanu rīcības plānu izstrādē” ir ņemts vērā, tomēr tas nav ieviests. Vides aizsardzības un reģionālās attīstības ministrija izziņas II daļas 18.punktā norāda, ka Ministru kabineta 2014. gada 7. janvāra noteikumu Nr. 16 “Trokšņa novērtēšanas un pārvaldība kārtība” V daļa “Rīcības plāna izstrāde” nosaka prasību rīcības plānu izstrādei, izmantot trokšņa stratēģiskajās kartēs ietverto informāciju (37. un 38. punkti). Vēršam uzmanību, ka, izstrādājot Rīcības plānus ir nepieciešams veikt papildus trokšņa kontūru aprēķināšanu, piemēram, lai novērtētu Rīcības plānā paredzēto pasākumu ietekmi uz trokšņa līmeni. Atbilstoši noteikumu projektā piedāvātajam regulējumam šādā gadījumā būtu jāpiemēro Ministru kabineta 2014. gada 7. janvāra noteikumos Nr. 16 “Trokšņa novērtēšanas un pārvaldība kārtība” 1. pielikuma 6.2.apakšpunktā noteiktā metode. Šāda atšķirīgu metožu izmantošana palielinās administratīvo slogu, apgrūtinās rezultātu interpretāciju. Turklāt piedāvātais regulējums būs pretrunā ar Eiropas Parlamenta un Padomes 2014. gada 16. aprīļa Regulā (ES) Nr. 598/2014 par noteikumu un procedūru noteikšanu attiecībā uz tādu ekspluatācijas ierobežojumu, kas saistīti ar troksni, ieviešanu Savienības lidostās, izmantojot līdzsvarotu pieeju, un par Direktīvas 2002/30/EK atcelšanu 5. panta 1. punktā noteikto, ka dalībvalstis nodrošina, ka katras atsevišķas lidostas radītais troksnis, kā minēts 2. panta 2. punktā, tiek izvērtēts saskaņā ar Direktīvu 2002/49/EK.Lai novērstu minēto, lūdzam izteikt Ministru kabineta 2014. gada 7. janvāra noteikumu Nr. 16 “Trokšņa novērtēšanas un pārvaldība kārtība” 1. pielikuma II daļas “Vides trokšņa rādītāju novērtēšanas metodes” 6. punkta tabulas 6.2. rindu aili “Metodes nosaukums” šādā redakcijā:“Šo noteikumu 5. pielikuma 2.6. sadaļu ” Vispārīgi noteikumi – gaisa kuģu troksnis” un 2.7. sadaļu “Gaisa kuģu troksnis” attiecībā uz gaisa kuģu trokšņa novērtēšanu lidostās”.Lūdzam attiecīgi svītrot 1. pielikuma II daļas “Vides trokšņa rādītāju novērtēšanas metodes”6. punkta tabulas 6.2. rindu ailē “Norādījumi un ierobežojumi metodes lietošanā” ietverto tekstu. | **Ņemts vērā**Lai ievērotu šajā iebildumā izteikto lūgumu saistībā ar rīcības plānu izstrādi,MK NoteikumuNr.16 2.pielikuma 6. punkta tabulā nav nepieciešamas izmaiņas, bet gan tādas ietveramas jaunajā 7. divi prim punktā, nosakot, ka trokšņa stratēģisko karšu un rīcības plānu izstrādē autoceļam, dzelzceļa līnijai, lidostai vai aglomerācijai vides trokšņa rādītāju novērtēšanai izmanto šo noteikumu 5. pielikumā noteiktās aprēķinu metodes.Regulai 598/2014 Latvijā ir tieša piemērojamība, tā Starptautiskās lidostas “*Rīga*” kontekstā jāņem vērā, neatkarīgi no piebildēm vai papildus paskaidrojumiem MK Noteikumos Nr.16. | 4.  Papildināt noteikumus ar 72. punktu šādā redakcijā:“72. Trokšņa stratēģisko karšu un rīcības plānu izstrādē autoceļam, dzelzceļa līnijai, lidostai vai aglomerācijai vides trokšņa rādītāju novērtēšanai izmanto šo noteikumu 5. pielikumā noteiktās aprēķinu metodes”. |
| 28. | 4.  Papildināt noteikumus ar 72. punktu šādā redakcijā:“72. Trokšņa stratēģisko karšu izstrādē autoceļam, dzelzceļa līnijai, lidostai vai aglomerācijai vides trokšņa rādītāju novērtēšanai izmanto šo noteikumu 5. pielikumā noteiktās aprēķinu metodes”. | **Satiksmes ministrija***Iebildums saņemts 08.03.2019. par elektroniskai saskaņošanai nosūtīto (2.–8.04.2019.) precizēto noteikumu projektu.*Lūdzam precizēt noteikumu projekta 7.2 punktu, papildinot aiz vārda ”karšu” ar vārdiem “un rīcības plānu trokšņa samazināšanai”. | **Ņemts vērā** | 4.  Papildināt noteikumus ar 72. punktu šādā redakcijā:“72. Trokšņa stratēģisko karšu un rīcības plānu izstrādē autoceļam, dzelzceļa līnijai, lidostai vai aglomerācijai vides trokšņa rādītāju novērtēšanai izmanto šo noteikumu 5. pielikumā noteiktās aprēķinu metodes”. |
| 29. |  | **Veselības ministrija**Lūdzam saskaņot projekta pielikuma virsrakstā lietoto terminoloģiju ar noteikumos lietoto terminoloģiju, kā arī noteikumu tekstu papildināt ar atsauci uz jauno pielikumu. | **Ņemts vērā** | Veikti labojumi. |
| 30. | 1. Svītrot noteikumu 6.5. apakšpunktu. 3. Svītrot noteikumu 1. pielikuma 3. un 4. punktu5. Svītrot noteikumu 2. pielikuma 1. piezīmi | **Veselības ministrija**Lūdzam nesvītrot noteikumu grozījumos 6.5 apakšpunktu, kā arī 1. pielikuma 3. un 4. punktu un 2. pielikuma 1. piezīmi, bet attiecībā uz minētajiem punktiem norādīt, ka trokšņa rādītājs LAeq,T kā papildus mērāms rādītājs apkārtējā vidē var tikt izmantots, lai novērtētu un izskaidrotu trokšņa līmeņa mērījumu rezultātus telpās, kas balstās uz minēto rādītāju, atbilstoši Ministru kabineta noteikumu Nr. 16 „Trokšņu novērtēšanas un pārvaldības kārtība” (turpmāk – noteikumi) 3. un 4. pielikumam. | **Panākta vienošanās starpministriju (starpinstitūciju) sanāksmē**Mainīta punktu numerācija | Noteikumu projekta 1. punkts:“Svītrot noteikumu 6.5. apakšpunktu”;Noteikumu projekta 6. punkts:“Svītrot noteikumu 1. pielikuma 3. un 4. punktu”;Noteikumu projekta 10. punkts:“Svītrot noteikumu 2. pielikuma 1. piezīmi”. |

 Judīte Dipāne

|  |
| --- |
| Vides aizsardzības un reģionālās attīstības ministrijasVides aizsardzības departamentaPiesārņojuma novēršanas nodaļas vecākā eksperte |
| Tālr: 6702415 |
| judite.dipane@varam.gov.lv |